Ayen yerzan ismawen imeftiyen: asuddem ur yeṭṭuqet ara deg wammud nneɣ, ma d asuddes ur d-nufa ara. Iṛeṭṭalen n teqbaylit: seg tutlayet n teɛrabt nufa-d 18, 75%, seg tutlayt n tefransist nufa-d 4, 17%. Tantala n tcelḥit tewwi-d seg taɛrabt 14, 29% n yismawen, ma seg tefransist ur d-nufa ara ireṭṭalen. Tamaceɣt tewwi-d seg taɛrabt 3, 57% n yismawen, ma seg tefransist ur d-nufa ara ireṭṭalen. Γer taggara tamẓabit tewwi-d 8,33 n yireṭṭalen seg tutlayet n taɛrabt, ma seg tefransist ulac ismawen ireṭṭalen. Seg yigmmaḍ-agi nessawḍ ad d-nini akka : “d tantala n teqbaylit i d-yewwin amur ameqqran n yismawen ireṭṭalen seg tutlayet n teɛrabt, send-is kan tacelḥt, ad n-rnu tamẓabit. Di taggara d tamacɣt s wammur amezyan”.